tartuNLP/wikipedia-smugri-20251201 huggingface dataset:
Gymnastikos

Gymnastikos (, myös ; ) on Filostratoksen kirjoittama sofistinen teos, joka käsittelee urheilua ja urheiluvalmennusta. Se on ainoita antiikin ajalta säilyneitä tekstejä tältä alalta.
Filostratos kirjoitti 200-luvulla. Hänen teoksensa "Gymnastikos" esittää olevansa käsikirja urheiluvalmentajille. Se ei kuitenkaan tästä huolimatta anna juurikaan ohjeita urheilijoiden päivittäiselle harjoittamiselle. Erikoisena on pidetty myös sitä, ettei teos käsittele urheiluun liitettyjen hyveiden opettamista, mikä oli oleellinen puoli antiikin kreikkalaista urheilua. Sen sijaan Filostratos esittää urheilijoiden harjoituttamisen taidon eräänlaisena viisautena, jota voidaan verrata muun muassa filosofiaan, runouteen ja musiikkiin. Urheilu ilmentää eräänlaista ”ruumiillista tietoa”. Näin urheilukilpailut ovat omanlaisiaan paikkoja, joissa omia tietoja voidaan esitellä muille. Filostratos kuvaa myös urheilijoiden vartalotyyppejä, ja kytkee nämä paitsi eri urheilulajeihin myös moraalisiin luonteisiin.
Samalla Filostratos kuvaa urheilun ja erityisesti Olympian kisojen historiaa ja siihen liittyvää mytologiaa retoriseen tyyliin. Hän pyrkii esityksellään osoittamaan, että urheilu olisi taantunut varhaisemmista ajoista hänen aikaansa tultaessa, ja näin innoittamaan lukijoitaan. Esityksellä ei kuitenkaan ole paljonkaan tekemistä todellisen historian kanssa, ja nykyisin katsotaan, ettei Filostratoksen oma aika 200-luvulla ollut urheilun suhteen erityisen taantunutta vaan pikemminkin varsin virkeää aikaa.
Jugovzhodna Slovenijan tilastollinen alue

Jugovzhodna Slovenija on eteläisessä Sloveniassa sijaitseva NUTS 2 -aluejaollaan Itä-Sloveniaan kuuluva tilastollinen alue. Alueella asuu 145 923 asukasta. Tilastollisen alueen suurin kaupunki on Novo Mesto, jonka lisäksi alueella on 20 muuta kuntaa. Alueen pinta-ala on 2 675 neliökilometriä.
Primorsko-notranjskan tilastollinen alue

Primorsko-notranjska (ennen vuotta 2015 "Notranjsko-kraška") on tilastollinen alue eteläisessä Itä-Sloveniassa. Alueella asuu 53 254 asukasta kuuden kunnan ja 1 456 neliökilometrin alueella. Asukasluku on kasvussa, ja asukkaista 91,5 prosenttia on sloveeneja ja 86,5 prosenttia on syntynyt Sloveniassa. Alueen suurin kaupunki on Postojna.
Kirjeet (Filostratos)

Kirjeet (, ) on Filostratoksen, todennäköisesti Filostratos Ateenalaisen, kirjoittamien kirjeiden kokoelma. Siihen kuuluu 73 rakkausaiheista kirjettä.
Filostratoksen arvellaan kirjoittaneen kirjeet ennen asettumistaan Roomaan. Erään teorian mukaan hän olisi julkaissut kirjeistä elämänsä aikana kaksi eri laitosta. Ensimmäisen, palavaa rakkautta osoittavien kirjeiden kokoelman hän olisi julkaissut nuorena, ja toisen, hieman harkitumman kokoelman vanhemmalla iällään.
Kirjeet muistuttavat aiheensa ja tyylinsä puolesta Alkifronin kirjeitä, ja ovat mahdollisesti saaneet tältä vaikutteita. Niiden tavoitteena vaikuttaa olevan esitellä Filostratoksen monipuolisia kykyjä reettorina ja kirjailijana. Kirjeiden aiheet ovat pääosin hyvin samankaltaisia keskenään. Muutamat ovat satiirisia, ja yksi on Filostratoksen suojelijalle, keisarinna Julia Domnalle osoitettu sofistien puolustus. Lisäksi tunnetaan yksi ylimääräinen kirje, joka käsittelee kirjeiden kirjoittamista. Se on laitettu joskus Filostratos Ateenalaisen ja joskus Filostratos Lemnoslaisen nimiin.
Kirjeistä 63:n "editio princeps" oli Aldus Manutiuksen toimittama (Venetsia, 1499). Johannes Meursius lisäsi omaan laitokseensa kahdeksan kirjettä (Elzevirin paino, 1616). Gottfried (Gottfridus) Olearius lisäsi vielä kolme kirjettä, jotka julkaisi omassa Filostratoksen koottujen teosten laitoksessaan (2 osaa, Leipzig, 1709, fol.).
Kirjeet

Kirjeet (, ) voi viitata seuraaviin:
Nanna Niva

Nanna Niva (s. 26. helmikuuta 2004) on suomalainen jalkapalloilija, pelipaikaltaan keskikenttäpelaaja. Hän edusti Nurmijärven Jalkapalloseuraa juniorisarjoissa, kausina 2020–2021 Ykkösessä ja kaudella 2022 Kansallisessa Liigassa. Hän on edustanut liigassa myös helsinkiläistä Pallokerho-35:tä kaudella 2023 ja Pallokerho Keski-Uusimaata kaudella 2024. Hän on pelannut kauden 2024 loppuun mennessä 44 liigaottelua ja tehnyt niissä yhden maalin.
Osrednjeslovenskan tilastollinen alue

Osrednjeslovenska on yksi Slovenian tilastollisista alueista. Se kuuluu NUTS 2 -aluejaossa Länsi-Sloveniaan. Alueen suurin kaupunki on koko maan pääkaupunki, Ljubljana. Alueella asuu 571 691 asukasta, ja sen pinta-ala on 2 555 neliökilometriä. Väestönkasvu on 0,7 prosenttia vuodessa. Alueen väestötiheys on 223,7 asukasta neliökilometrillä.
Väestö.
Kansallisuudet:
Syntymämaat:
Peppi Pisilä

Peppi Pisilä (s. 29. maaliskuuta 2004) on suomalainen jalkapalloilija, pelipaikaltaan hyökkääjä. Hän pelasi Kansallisessa Liigassa hopeaa saavuttaneessa Tikkurilan Palloseuran joukkueessa 12 ottelua kaudella 2021 ja edusti kaudella 2022 liigassa kasvattajaseuraansa Nurmijärven Jalkapalloseuraa 21 ottelussa. Hän teki toistaiseksi ainoan liigamaalinsa lokakuussa 2022 Tampereen Ilvestä vastaan. Tämän jälkeen hän siirtyi helsinkiläiseen Pallokerho-35:een. Hän pelasi kaudella 2023 liigassa 22 ottelua ja seuraavalla kaudella 17 ottelua.
Gorenjskan tilastollinen alue

Gorenjska on yksi Slovenian tilastollisista alueista. Se kuuluu Länsi-Sloveniaan maan NUTS 2 -aluejaossa. Alueella asuu 211 069 asukasta, ja sen pinta-ala on 2 137 neliökilometriä. Alueen suurin kaupunki on Kranj, jossa asuu 57 185 asukasta. 92,5 prosenttia asukkaista on sloveeneja.
Goriškan tilastollinen alue

Goriška on tilastollinen alue läntisessä Länsi-Sloveniassa. Alueella asuu 118 525 asukasta, ja alueen väestöstä 92,6 prosenttia on sloveeneja ja 90,5 prosenttia on syntynyt Sloveniassa. Alueen pinta-ala on 2 326 neliökilometriä. Alueen suurin kaupunki on Nova Gorica.
Jokikunnan koulu

Jokikunnan koulu on Vihdin Jokikunnan kylässä sijaitseva koulu, joka on perustettu vuonna 1891. Alkuperäinen koulurakennus on tuhoutunut tulipalossa ja nykyinen koulurakennus on vuodelta 1950.
Lukuvuonna 2024-2025 Jokikunnan koulussa oli noin 40 oppilasta, jotka ovat jakautuneet yhdysluokkiin 1-4 ja 5-6. Koulun vakituiseen henkilökuntaan kuuluu kaksi luokanopettajaa.
Liikuntatilat.
Jokikunnan koulun liikuntatilat mahdollistavat liikunnan harrastamisen. Liikuntasalin kokonaispinta-ala on 69 m².
Obalno-kraškan tilastollinen alue

Obalno-kraška on tilastollinen alue eteläisessä Sloveniassa, joka kuuluu NUTS 2 -aluejaossa Länsi-Sloveniaan. Alueen suurin kaupunki on Koper. Alueella asuu 118 389 asukasta kahdeksan kunnan ja 1 043 neliökilometrin alueella. Alueen asukkaista noin 87 prosenttia on sloveeneja.
Səxibgərəy Səyetğaliyev

Sahib-Garei Saidgalijevitš Said-Galijev (, ; 6. maaliskuuta 1894 – 29. lokakuuta 1938) oli tataarilainen vallankumouksellinen ja neuvostoliittolainen poliitikko.
Elämäkerta.
Said-Galijev (Säyetğaliyev) syntyi työläisperheeseen Ufassa vuonna 1894. Hänet värvättiin armeijaan vuonna 1915 ja seuraavana vuonna Said-Galijev liittyi VSDTP:n riveihin Jekaterinburgissa.
Helmikuun vallankumouksen (1917) jälkeen hänestä tuli rykmenttikomitean- ja Jekaterinburgin Neuvoston jäsen sekä muslimisotilaiden varuskuntakomitean puheenjohtaja. Maaliskuussa 1917 Said-Galijev liittyi bolševikkeihin. Heinäkuusta hän toimi Uralin alueellisen muslimineuvoston puheenjohtaja ja seuraavat kaksi vuotta hän oli Kazanin neuvoston kansallisuuksien komissaari, Ufan maakuntakomitean tataari-baškiiritoimiston jäsen ja muslimien sotilaspoliittisten kurssien opettaja Keski-Muslimien sotilaskollegion poliittisella osastolla. Marraskuussa 1919 hän toimi edustajana idän kansojen kommunististen järjestöjen 2. kokovenäläisessä kongressissa sekä tuli valituksi kommunistisen puolueen keskuskomitean alaisuudessa toimivan CONV:n keskustoimiston puheenjohtajaksi.
Vuonna 1920 Galievista tuli Tataarien ASNT:n vallankumouskomitean puheenjohtaja. Vuosina 1920–1922 hän oli kansankomissaarien neuvoston puheenjohtaja. Said-Galijevin toimiessa puheenjohtajana häntä vastaan tehtiin salamurhayritys.
Vuosina 1921–1924 Said-Galijev oli Krimin ASNT:n kansankomissaarien neuvoston puheenjohtaja. 30. joulukuuta 1921 hänestä tuli Venäjän SFNT:n täysivaltaisen valtuuskunnan jäsen Neuvostoliiton ensimmäisessä liittokokouksessa, joka allekirjoitti Neuvostoliiton perustamissopimuksen.
Vuonna 1924 Said-Galijev lähetettiin Moskovaan. Vuosina 1924–1925 hän oli keskusvalvontakomitean jäsen. Vuodet 1924–1926 hän työskenteli Neuvostoliiton työläisten ja talonpoikien tarkastusviraston kansankomissariaatissa, 1928–1931 hän oli "Teplo i Sila" -rahaston (Moskova) varajohtaja ja johtaja. Vuosina 1931–1933 Said-Galijev oli Neuvostoliiton Työn kansankomissariaatin hallituksen jäsen. Vuodesta 1933 hän työskenteli Neuvostoliiton viestintäreittien kansankomissariaatissa.
Said-Galijev oli kommunistisen internationaalin toisen- ja kolmannen kongressin elegaatti. Hänet valittiin koko Venäjän keskuskomitean ja Neuvostoliiton keskuskomitean jäseneksi.
Stalinin vainojen aikaan Said-Galijev pidätettiin vuonna 1938 ja tuomittiin kuolemaan. Hänet teloitettiin 29. lokakuuta 1938. Said-Galijev rehabilitoitiin vuonna 1955.
Leuke

Leuke (, ) voi viitata seuraaviin paikkoihin:
Ole Sohn

Ole Christian Liep Sohn (s. 12. syyskuuta 1954 Torsted) on tanskalainen kirjailija, kirjankustantaja ja poliitikko. Hän on istunut kansankäräjillä vuosina 1998–2015 ja toiminut Tanskan elinkeino- ja kasvuministerinä 2011–2012.
Sohn aloitti poliittisen uransa kommunistisen puolueen riveissä, ja toimi puolueen puheenjohtajana vuosina 1987–1991. Vuonna 1992 hän siirtyi sosialistiseen kansanpuolueeseen ja vuonna 2014 hänestä tuli sosiaalidemokraatti.
Lauttasaaren liikuntapuisto

Lauttasaaren liikuntapuisto (Pyrinnön kenttä, puhekielessä "Pyrkkä") on Lauttasaaren Myllykalliossa sijaitseva urheilukenttä ja Helsingin kaupungin liikuntapuisto. Sen ympäristössä on monien lajien suorituspaikkoja. 
Kentän pysäköintialueen yhteydessä on pukukoppitiloja.
Lajit.
Liikuntapuistossa on 
Historia.
Liikuntapuiston mäessä sijaitsi 1950-luvulla rakennettu hyppyrimäki, joka kuitenkin 1970-luvulla purettiin vaarallisuutensa vuoksi.
Jean Baptiste Boussingault

Jean Baptiste Joseph Dieudonné Boussingault (2. helmikuuta 1802 Pariisi – 5. marraskuuta 1887 Pariisi) oli ranskalainen maatalouskemisti, joka auttoi tunnistamaan typen kierron perusteet osoittaessaan, että kasvit eivät ota typpeä ilmasta vaan maaperästä nitraattien muodossa.
Elämä ja ura.
Opiskeltuaan Saint-Étiennen kaivoskoulussa Boussingault lähti hieman yli kaksikymmenvuotiaana Etelä-Amerikkaan kaivosinsinööriksi ja tehdäkseen samalla havaintoja trooppisista luonnonilmiöistä. Espanjan siirtomaiden kapinan aikana hän työskenteli jonkin aikaa Simón Bolívarin palveluksessa, ja hänellä oli tilaisuus tehdä tieteellisiä tutkimuksia Boliviassa ja Venezuelassa sekä Cartagenan ja Orinocojoen suun välisellä alueella. Palattuaan Ranskaan hänet nimitettiin kemian professoriksi Lyoniin ja vuonna 1839 Pariisin Conservatoire national des arts et métiersin maatalouskemian ja analyyttisen kemian professuuriin. Samana vuonna 1839 Boussingault’sta tuli Institut de Francen ja Ruotsin tiedeakatemian jäsen. Ranskan kansalliskokouksen jäsenenä vuonna 1848 hän kuului maltillisiin tasavaltalaisiin.
Boussingault’n ensimmäiset artikkelit käsittelivät kaivosaiheita, ja hänen oleskelunsa Etelä-Amerikassa tuotti useita sekalaisia kirjoituksia, jotka käsittelivät struuman syitä, tulivuorten kaasuja, maanjäristyksiä, trooppisia sateita ja niin edelleen ja jotka saivat Alexander von Humboldtin kiitokset. Boussingault vaikutti merkittävästi kemian käyttöön maataloudessa ja karjankasvatuksessa. Hän perusti Alsacen Pechelbronnissa sijainneelle maatilalleen laatuaan ensimmäisen koelaboratorion ja teki laajoja kokeita muun muassa kotieläinten ja viljelyskasvien ravitsemista koskevista seikoista sekä rehuaineiden ravintoarvosta. Hän löysi yhdessä Jean-Baptiste Dumas’n kanssa ilman alkuaineiden välisen suhteen. Hänen kirjoituksiinsa kuului artikkeleita typen määrästä eri ruoka-aineissa, gluteenin määrästä eri vehnissä, tutkimuksia siitä, voivatko kasvit ottaa typpeä ilmakehästä, kasvien hengityksestä, lehtien toiminnasta, lannoitteiden vaikutuksesta sekä muista vastaavista aiheista. Useat Boussingault’n kirjoituksista koottiin teokseen "Mémoires de chimie agricole et de physiologie" (1854). Hänen tärkein teoksensa on "Traité d’économie rurale" (1844). Hän sai Copley-mitalin vuonna 1878.
Haidar Bigitšev

Haidar Abbjasovitš Bigitšev (, ; 16. kesäkuuta 1949 – 13. marraskuuta 1998) oli tataarilainen laulaja (tenori), palkittu kansantaiteilija. Bigiçev syntyi Çümbälin kylässä, Nižni Novgorodin alueella. Hän sai uransa alun voitettuaan kykyjenetsintäkilpailun Moskovassa. Bigiçevin mukaan on nimetty katu Kazanissa. Bigiçev esiintyi yhdessä vaimonsa Zöhrän sekä säestäjä Näcip Bädretdinin ja toimittaja Rifat Fättaxin kanssa Tampereen tataariyhteisön illanvietossa vuonna 1989.
Petra Vallila

Petra Vallila (s. 1983) on suomalainen runoilija. 
Vallilan esikoisteos on Poesian julkaisema runokokoelma "ehkä" (2022). Kiittävän vastaanoton saanut teos sijoittuu toimistomaailmaan ja käsittelee valintojen tekemisen tematiikkaa. Teos oli yksi Helsingin Sanomien esikoiskirjapalkinnon ehdokkaista 2022. Kriitikko Arttu Seppänen totesi "Helsingin Sanomien" arviossaan esikoisteoksen olevan ”poikkeuksellisen itsevarma” ja katsoi sen saaneen vaikutteita kokeellisesta nykyrunoudesta, jonka elementtejä ovat muun muassa fragmentaarisuus, typografiset kokeilut, digitaalisten ympäristöjen läsnäolo, tietokonekieli ja pelilliset elementit. Vallilan tekstejä on julkaistu myös Jalokiviä ja kiikareita -julkaisussa sekä Tuli &amp; Savu ja Nuori Voima -lehdissä. Vallila on Osuuskunta Poesian jäsen ja Tekstin talon hallituksen varapuheenjohtaja.
Vuonna 2024 Vallila ja arkkitehti ja muusikko Helmi Kajaste toteuttivat Arkkitehtuurimuseon ja Designmuseon FIX: Huolla ja korjaa -näyttelyyn paikkasidonnaisen Siivousmusiikkia-ääni-installaation, joka yhdistää puhuttua runoutta ja siivouksen ääniä tutkien häiriötä. Vallila kuuluu myös esitysrunokollektiiviin Räty x Vallila. 
Vallila valmistui valtiotieteiden maisteriksi Helsingin yliopistosta 2012 ja taiteen maisteriksi Taideyliopistosta 2021. Hän on opiskellut kirjoittamista Kriittisessä korkeakoulussa ja Taideyliopiston kirjoittamisen maisteriohjelmassa. Ennen kirjoittajanuraansa Vallila työskenteli pitkään viestintäalalla.
Kateryna Serebrjanska

Kateryna Olehivna Serebrjanska (, s. 25. lokakuuta 1977 Simferopol, Ukrainan SNT, Neuvostoliitto) on ukrainalainen kilpauransa päättänyt rytminen voimistelija, olympiavoittaja, maailman- ja euroopanmestari.
Elämä ja urheilu-ura.
Serebrjanska voitti yksilökilpailun olympiakultaa Atlantassa 1996. Hän voitti myös lukuisia mestaruuksia ja himmeämpiä mitaleja maailman- ja euroopanmestaruuskilpailuista. Yksilökilpailun kokonaiskilpailussa Serebrjanska voitti maailmanmestaruuden vuonna 1995 ja Euroopan mestaruuden vuonna 1996.
Ilona Porma

Ilona Porma (o.s. "Merikallio"; 9. toukokuuta 1910 Haapavesi – 28. kesäkuuta 1991 Oulu) oli suomalainen kanteleensoittaja ja kuoronjohtaja. Hänellä oli director musices -arvonimi, ja vuonna 1982 hänestä tehtiin musiikkineuvos. 
Porma kirjoitti ylioppilaaksi Haapaveden yhteiskoulusta vuonna 1929. Hän suoritti kieliopintoja Turun yliopistossa ja sai lisäksi eri opettajilta musiikkikoulutusta. Porma loi uran perinteisen kantelemusiikin elvyttämisen parissa. Vuosina 1946–1962 hän johti Haapavedellä toiminutta kanteleyhtyettä, joka esiintyi pitkin Suomea ja kiersi Ruotsissa. Porma esiintyi kanteleensoittajien ja nuorisokuorolaisten kanssa myös muissa Euroopan maissa sekä Pohjois-Amerikassa.
Moloy

Moloy on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Ignonjoen varrella, noin 33 kilometriä Dijonin kaupungista pohjoiseen.
Joen läheisyydessä on 1400-luvulta peräisin oleva Saint-Jean-Baptisten kirkko, jonka historia juontaa 500-luvulle. 1700-luvulla rakennetussa kirkon laivassa on kaksi aurinkokelloa. Vuonna 1897 kalkituksen alta löydettiin 1400-luvun seinämaalauksia, mutta niiden kehno kunnostustyö 1960-luvulla tuhosi ne osittain. 1700- ja 1800-luvuilla Moloyssa toimi masuuneja ja takomoita, kunnes ne lopetettiin vuonna 1876.
SEAT Ibiza (1984)

SEAT Ibiza Typ 021A on SEAT Ibizan ensimmäisen sukupolven malli, jota valmistettiin vuosina 1984–1993.
SEAT Ibiza Typ 021A (1984–1993).
Ensimmäisen sukupolven Ibiza esiteltiin Pariisin autonäyttelyssä 1984, ja se perustui SEAT Rondan pohjalevylle. Mallin on muotoillut Giorgetto Giugiaro, ja sen moottorit ja voimansiirto kehitettiin yhteistyössä Porschen kanssa. "System Porsche" -nimen käytöstä SEATin oli maksettava Porschelle seitsemän markan suuruinen lisenssimaksu jokaisesta valmistetusta moottorista.
Moottoreina olivat aluksi 1,2- (60 hv) ja 1,5-litraiset (86 hv) kaasutintyyppiset "System Porsche" -bensiinimoottorit. Vain tietyillä markkinoilla myytiin monipistesuihkutteista 1,5-litraista (109 hv) turbomoottoria. Vuoden 1984 lopulla valikoimaan tuli 1,7-litrainen (54 hv) dieselmoottori, joka oli peräisin Fiatilta.
Vuonna 1986 moottorivalikoimaa täydensi Fiatin kehittämä 0,9-litrainen (44 hv) bensiinimoottori. Myöhemmin samana vuonna tuli myös 1,5-litraisen moottorin polttoaineen suihkutuksella varustettu versio, jonka teho oli 88 hevosvoimaa.
Vuoden 1988 lopulla Ibiza sai korinvärisen etusäleikön, sisällä uusia olivat kojelauta, ohjauspyörä ja istuimet. Alkuvuodesta 1989 lähtien myös 1,2-litrainen oli saatavana suihkutustyyppisenä, jolloin teho oli 71 hevosvoimaa.
Vuonna 1991 Ibizalle tehtiin perusteellisempi kasvojenkohotus, jossa sen ulkonäköä uudenaikaistettiin uusilla puskureilla, ajovaloilla ja etusäleiköllä. Koko keulaa myös kallistettiin muutaman asteen verran ja takavalojen väliin tuli musta paneeli. Uutena moottorina oli suihkutustyyppinen 1,7-litrainen (98/103 hv) "System Porsche" -bensiinimoottori.
Lili Kraus

Lili Kraus (4. maaliskuuta 1903 Budapest – 6. marraskuuta 1986 Asheville, Pohjois-Carolina) oli unkarilaissyntyinen pianisti.
Kraus opiskeli Kuninkaallisessa musiikkiakatemiassa Budapestissa muiden muassa Béla Bartókin ja Zoltán Kodályn johdolla. Tämän jälkeen hän suoritti Wienissä opintoja Eduard Steuermannin ja Artur Schnabelin johdolla. 1930-luvulla Kraus kiersi laajalti, usein yhteistyössä viulisti Szymon Goldbergin kanssa. Vuodesta 1930 hän oli naimisissa saksalaisen liikemies Otto Mandlin (k. 1956) kanssa. Vähän ennen Natsi-Saksan tekemää Itävallan anneksointia Kraus perheineen muutti perheineen Lontooseen. Hänen miehensä työskenteli noihin aikoihin hänen managerinaan.
Vuonna 1942 Japanin joukot pidättivät Krausin tämän ollessa kiertämässä Alankomaiden Itä-Intiassa eli nykyisessä Indonesiassa. Hän vietti kolmen vuoden ajan sotavankina. Toisen maailmansodan päätyttyä Kraus kiersi Australiassa sekä Uudessa-Seelannissa ja sai Uuden-Seelannin kansalaisuuden. Kaudella 1966–1967 Kraus piti merkittäviä Wolfgang Amadeus Mozartin ohjelmistosta koostuneita konsertteja New Yorkissa; hän saavutti muutoinkin arvostusta tulkinnoillaan Mozartin musiikista. Kraus jäi asumaan Yhdysvaltoihin ja rakensi siellä itselleen sekä tyttärensä perheelle 700 eekkerin suuruisen Celo Farmin lähelle Pohjois-Carolinan Burnsvillea.
Kraus piti viimeisen konserttinsa 12. kesäkuuta 1982 Swarthmore Collegessa, Pennsylvaniassa. Hän sairasti nivelreumaa. Hän vietti viimeiset kaksi vuottaan hoivakodissa Ashevillessa ja kuoli 83-vuotiaana Memorial Mission -sairaalassa suoliston leikkauksen komplikaatioihin. Krausilla oli kaksi lasta (Ruth Maria Mandl Pope ja Michael Otto Patrick Mandl) sekä monia lapsenlapsia.
SEAT Ibiza (1993)

SEAT Ibiza Typ 6K on SEAT Ibizan toisen sukupolven malli, jota valmistettiin vuosina 1993–2002.
SEAT Ibiza Typ 6K (1993–2002).
Toisen sukupolven Ibiza esiteltiin vuonna 1993, ja se perustui ensimmäisenä mallina Volkswagen Groupin A03-pohjalevylle, jota käytettiin myös muun muassa vuotta myöhemmin markkinoille tulleessa Volkswagen Polo III:ssa. Useat osat olivat vaihtokelpoisia näiden mallien kesken, mutta yksikään ulkopuolen koripaneeli ei ollut Polossa sama kuin Ibizassa. Mallit kuitenkin jakoivat keskenään kojelaudan. Ibizan sedan-korinen sisarmalli oli SEAT Córdoba, josta esiteltiin myöhemmin myös coupé- ja farmarikoriset versiot. Vuosina 1996–2002 Ibizaa myytiin Etelä-Afrikassa nimellä Volkswagen Polo Playa.
Vuoden 2000 Euro NCAP -kolaritestistä Ibiza sai tulokseksi kolme tähteä viidestä.
Bensiinimoottoreina olivat aluksi kahdeksanventtiiliset 1,0- (45 hv), 1,3- (55 hv), 1,6- (75 hv), 1,8- (90 hv) ja 2,0-litraiset (115 hv). Dieselvaihtoehdot olivat 1,9 D (68 hv) ja 1,9 TD (75 hv). Vuoden 1993 lopulla valikoimaa täydensi 1,8 16V (129 hv), syksyllä 1994 1,4-litrainen (60 hv) korvasi aiemman 1,3-litraisen. 
Vuonna 1996 Ibiza sai muun muassa uudenlaisen etusäleikön. Bensiinimoottoriosastolla 1,0-litraisen teho nousi 50 hevosvoimaan ja 1,6-litraisesta tuli tarjolle 100-hevosvoimainen versio. Samalla 1,8 16V poistui. Vanhojen dieselmoottorien tilalle tulivat uudet suorasuihkutteiset 1,9 SDI (64 hv) ja 1,9 TDI (90 hv). Keväällä 1997 TDI:stä tuli myös 110-hevosvoimainen versio.
Urheilullinen Ibiza Cupra saapui markkinoille vuonna 1996. Siinä oli moottorina 16-venttiilinen 2,0-litrainen teholtaan 150 hevosvoimaa.
Kesällä 1997 1,8 8V poistui ja uutuutena oli 1,4 16V (100 hv).
Ibiza-mallistoon tehtiin perusteellisempi uudistus vuonna 1999, jolloin sekä keula- että peräosan ilmettä nykyaikaistettiin ja sisällä kojelauta vaihdettiin uuteen. 1,0-litraisesta moottorista tuli tarjolle myös 60-hevosvoimainen versio. 1,4 8V poistui ja sen tilalle tuli 16-venttiilisen 75-hevosvoimainen versio. 1,9 SDI:n teho nousi 68 hevosvoimaan. Cupra-mallissa oli nyt turboahdettu 1,8-litrainen (156 hv) moottori. Keväällä 2000 esiteltiin lisäksi Cupra R -malli, jossa moottorin teho oli nostettu 180 hevosvoimaan.
Marv Albert

Marv Albert (s. kesäkuussa 1941 Brooklynissa, New Yorkissa) on yhdysvaltalainen entinen urheiluselostaja. Hänet tunnetaan Yhdysvalloissa erityisesti pitkästä urastaan koripallon NBA-liigan ja erityisesti New York Knicksin otteluiden selostajana.
Albert syntyi ja vietti nuoruutensa New Yorkin Brooklynissa. Albert oli jo nuorena kiinnostunut koripallosta. Albert pääsi selostamaan ensimmäisen kerran New York Knicksin ottelun tammikuussa 1963. Joukkueen vakituisena selostajana hän aloitti vuonna 1967.
1970-luvun puolivälissä Albert siirtyi selostamaan NBA-otteluita television puolelle. 1997 Albert jättäytyi hetkellisesti pois selostustehtävistä suurta mediahuomiota herättäneen pahoinpitelytuomionsa jälkeen, mutta palasi selostajaksi jälleen seuraavana vuonna.
NBA-otteluiden selostamisen lisäksi Albert selosti myös monien muiden urheilulajien otteluja.
Albert jäi eläkkeelle NBA:n kauden 2021 jälkeen.
Benoisey

Benoisey on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 10 kilometriä Montbardin kaupungista kaakkoon.
Kunnan läpi kulkee Burgundin kanava. Kunnantalon vieressä on pienikokoinen kellotapuli. Koska kunnassa ei ole lainkaan kirkkoa, on tapuli toiminut kunnan keskipisteenä ja kokoontumispaikkana.
SEAT Ibiza (2002)

SEAT Ibiza Typ 6L on SEAT Ibizan kolmannen sukupolven malli, jota valmistettiin vuosina 2002–2008.
SEAT Ibiza Typ 6L (2002–2008).
Kolmannen sukupolven Ibiza esiteltiin Bolognan autonäyttelyssä vuoden 2001 lopulla. Se perustuu Volkswagen Groupin A04-pohjalevylle, jota käyttivät myös aiemmin esitellyt Audi A2, Škoda Fabia ja Volkswagen Polo IV. Sedan-korisena rinnakkaismallina oli jälleen SEAT Córdoba, mutta tässä sukupolvessa siitä ei esitelty muita korimalleja.
Vuoden 2002 Euro NCAP -kolaritestistä Ibiza sai tulokseksi neljä tähteä viidestä.
Bensiinimoottoreina olivat aluksi kolmesylinterinen 1,2-litrainen (OHC 54 hv, DOHC 64 hv) sekä nelisylinteriset 1,4- (75/100 hv) ja 2,0-litraiset (115 hv). Dieselmoottorit olivat 1,9 SDI (64 hv) ja 1,9 TDI (100/130 hv). Vuoden 2003 alussa mallistoa täydensi 1,6 8V (100 hv), myöhemmin keväällä 1,4 TDI (75 hv). Keväällä 2004 2,0-litrainen poistui valikoimasta.
Vuonna 2004 esiteltiin urheilullinen Ibiza Cupra -malli, jonka moottoriksi oli valittavissa turboahdettu 1,8-litrainen (180 hv) bensiinimoottori tai 1,9 TDI (160 hv). Cupran alapuolella oli myös Ibiza FR, jossa samojen moottorien tehot olivat bensiinimallissa 150 hevosvoimaa ja dieselissä 130 hevosvoimaa.
Keväästä 2005 lähtien 1,4-litraisen TDI:n tehovaihtoehdot olivat 70 ja 80 hevosvoimaa.
Keväällä 2006 ibiza sai uuden etupuskurin aggressiivisemmilla ilmanottoaukoilla. Peräosassa teksti Ibiza oli nyt sijoitettu keskelle takaluukun kantta SEAT-logon alapuolelle.
Moottoriosastolla 16-venttiilisen 1,2-litraisen teho nousi 70 hevosvoimaan, pienitehoisemman 1,4-litraisen 86 hevosvoimaan 100-hevosvoimaisen poistuessa samalla valikoimasta. Uutena moottorina oli 1,6 16V (105 hv). Kesällä 2007 myös kahdeksanventtiilinen 1,2-litrainen sai kuusi lisähevosvoimaa. 80-hevosvoimainen 1,4 TDI poistui mallistosta.
SEAT Ibiza (2008)

SEAT Ibiza Typ 6J on SEAT Ibizan neljännen sukupolven malli, jota valmistettiin vuosina 2008–2017.
SEAT Ibiza Typ 6J (2008–2017).
Neljännen sukupolven Ibiza esiteltiin vuonna 2008, ja se käytti ensimmäisenä mallina Volkswagen Groupin A05-pohjalevyä, jolle perustuvat myös myöhemmin esitellyt Volkswagen Polo V ja Audi A1. Farmarimalli Ibiza ST esiteltiin keväällä 2010 Geneven autonäyttelyssä. Se on hatchbackia 18 senttimetriä pidempi.
Vuoden 2008 Euro NCAP -kolaritestistä Ibiza sai tulokseksi täydet viisi tähteä. 
Bensiinimoottoreina olivat aluksi kolmesylinterinen 1,2-litrainen (69 hv) sekä nelisylinteriset 1,4- (86 hv) ja 1,6-litraiset (105 hv). Dieselmoottorit olivat 1,4 TDI (80 hv) ja 1,9 TDI (90/105 hv). Keväällä 2009 tulivat 1,2-litraisen 60-hevosvoimainen versio sekä yhteispaineruiskutteinen 1,6 TDI (90 hv), joka korvasi aiemmat 1,9-litraiset dieselit. Samana syksynä siitä tuli myös 105-hevosvoimainen versio. 
Vuonna 2009 esiteltiin urheilulliset Ibiza FR- ja Cupra-mallit. Molemmissa oli moottorina turboahdettu suorasuihkutteinen 1,4 TSI, jonka teho oli FR:ssä 150 hevosvoimaa ja Cuprassa 180 hevosvoimaa. Vuoden lopusta lähtien FR oli saatavana myös 2,0-litraisella (143 hv) TDI-dieselmoottorilla. 
Keväällä 2010 tulivat 1,2 TSI (105 hv) ja 1,2 TDI (75 hv), joka korvasi 1,4 TDI:n. 
Geneven autonäyttelyssä keväällä 2012 esiteltiin kasvojenkohotuksen kokenut Ibiza, joka sai uudempia SEAT-malleja vastaavan keulan ilmeen. Myös sisustaan tehtiin parannuksia. 
Toisen kasvojenkohotuksensa Ibiza sai vuodelle 2015, jolloin ulkonäölliset uudistukset olivat vähäisempiä. Osaan malleista esimerkiksi tuli LED-päiväajovalot. Ohjaukseen ja alustaan tehtiin ajettavuutta parantavia muutoksia. Lisäksi sisustusta paranneltiin muun muassa uusilla laadukkaammilla materiaaleilla ja mittaristo oli uusi. 1,2- ja 1,4-litraiset vapaasti hengittävät bensiinimoottorit korvasi uusi kolmesylinterinen 1,0-litrainen, joka oli saatavana sekä vapaasti hengittävänä (75 hv) että turboahdettuna (95/110 hv) versiona. Vanhasta valikoimasta tarjolle jäi 90-hevosvoimainen 1,2 TSI. Kaikki aiemmat dieselmoottorit korvattiin uudella yhteispaineruiskutteisella 1,4 TDI:llä (75/90/105 hv). 
Uudistunut Ibiza Cupra esiteltiin Frankfurtin autonäyttelyssä syksyllä 2015. Siinä oli nyt 1,8-litrainen TSI-bensiinimoottori, jonka teho oli 192 hevosvoimaa.
SEAT Ibiza (2017)

SEAT Ibiza Typ 6F on SEAT Ibizan viidennen sukupolven malli, jota on valmistettu vuodesta 2017 lähtien. Se valittiin vuoden autoksi Suomessa 2018.
SEAT Ibiza Typ 6F (2017–).
Viidennen sukupolven Ibiza esiteltiin Geneven autonäyttelyssä keväällä 2017, ensimmäisenä modulaariselle MQB A0 -pohjalevylle perustuvana mallina. Hieman myöhemmin saapui samaa pohjalevyratkaisua käyttävä Volkswagen Polo VI. Myös SEATin pieni crossover-malli Arona perustuu samalle pohjalevylle. Uusi Ibiza on edeltäjäänsä 87 millimetriä leveämpi ja akseliväliltään 95 millimetriä pidempi, mutta kokonaispituudeltaan kaksi millimetriä lyhyempi. 355-litrainen tavaratila on aiempaa 63 litraa suurempi.
Vuoden 2017 Euro NCAP -kolaritestistä Ibiza sai tulokseksi täydet viisi tähteä.
Moottoreina olivat aluksi kolmesylinteriset vapaasti hengittävä 1,0 MPI (65/75 hv) ja turboahdettu 1,0 TSI (95/115 hv) sekä nelisylinterinen 1,5 TSI (150 hv). Vuoden 2017 lopulla tulivat dieselmoottori 1,6 TDI (80/95 hv) ja maakaasua polttoaineenaan käyttävä 1,0 TGI (90 hv). 
Ibiza FR -mallissa on urheilullisempi korimuotoilu, jäykempi jousitus, urheiluistuimet ja urheilullisia sisustuksen yksityiskohtia. Moottorivaihtoehdot ovat 1,0 TSI (115 hv), 1,5 TSI ja 1,0 TGI. 
Huhtikuussa 2021 esiteltiin kasvojenkohotuksen kokenut Ibiza. Auto sai uuden SEAT-logon ja takaluukun keskellä olevan Ibiza-tekstin fontti muuttui samanlaiseksi kuin uudessa Leónissa. LED-ajovalot tulivat vakiovarusteeksi. Sisällä kojelautaa uudistettiin.
Run All Night

Run All Night on yhdysvaltalainen elokuva joka sai ensi-iltansa vuonna 2015, ja jonka on ohjannut Jaume Collet-Serra. Elokuvan pääosia näyttelevät Liam Neeson, Ed Harris ja Joel Kinnaman. 
Juoni.
Jimmy Conlon (Liam Neeson) on entinen mafian palkkamurhaaja joka yrittää päästä írti menneisyydestään pakenemalla viinan avulla sitä. Hänellä ei ole jäljellä muita ystäviä kun mafiapomo Sean Maguire (Ed Harris) jonka pojan Dannyn (Boyd Holbrook) ja Conlonin pojan Miken (Joel Kinnaman) välillä syntyy kahnaus jonka vuoksi Conlon ja Mike joutuvat takaa-ajetuiksi.
Näyttelijät.
Lähde:
Uefa Super Cup 2022

Uefa Super Cup 2022 oli järjestyksessään 47. Uefa Super Cupin ottelu. Siinä kohtasivat kaksi hallitsevaa Euroopan seurajoukkueiden pääkilpailujen mestaria Mestarien liigan voittaja ja Eurooppa-liigan voittaja. Ottelu pelattiin 10. elokuuta 2022 Olympiastadionilla, Helsingissä Suomessa. Ottelun voitti Real Madrid maalein 2–0.
Ottelu pelattiin ensimmäistä kertaa Real Madridin ja Eintracht Frankfurtin väillä, joista ensimmäiseksi mainittu on kauden 2021–2022 Mestarien liigan voittaja ja jälkimmäinen kauden 2021–2022 Eurooppa-liigan voittaja. Aikaisemmin seurat ovat kohdanneet vuoden 1960 Euroopan Cupin loppuottelussa, jonka Real Madrid voitti numeroin 7–3.
Tapahtumapaikka.
Helsingin olympiastadionin valitsemisesta ottelupaikaksi päätettiin 2. maaliskuuta 2020 järjestetyssä Uefan järjestelykomitean kokouksessa Amsterdamissa, Alankomaissa. Myös Albanian jalkapalloliitto oli hakenut ottelua järjestettäväksi maan pääkaupunki Tiranassa, mutta vetäytyi kuitenkin ehdokkuudesta ennen äänestystä.
Loppuunmyyty ottelu oli ensimmäinen Suomessa järjestetty Uefan alainen seurajoukkuekilpailujen loppuottelu. Stadion isännöi vuoden 2009 naisten Euroopan-mestaruuskilpailujen alkusarjaotteluita sekä toimi turnauksen loppuottelunäyttämönä.
Edward Gerald Corrigan

Edward Gerald Corrigan (julkisuudessa usein muodossa E. Gerald Corrigan, 13. kesäkuuta 1941 Waterbury, Connecticut – 17. toukokuuta 2022 Dedham, Massachusetts) oli yhdysvaltalainen finanssialalla työskennellyt henkilö.
Corrigan syntyi 13. kesäkuuta 1941 Waterburyssa, Connecticutissa. Hän opiskeli taloustiedettä Fairfieldin ja Fordhamin yliopistoissa ja valmistui maisteriksi vuonna 1965 ja tohtoriksi vuonna 1971.
Corrigan aloitti työskentelyn New Yorkin aluekeskuspankissa vuonna 1968 ja teki sitten pitkän uran New Yorkin aluekeskuspankissa ja Yhdysvaltain keskuspankissa. Hän toimi keskuspankkijärjestelmässä muun muassa New Yorkin ja Minneapolisin aluekeskuspankkien pääjohtajana.
Corrigan erosi New Yorkin aluekeskuspankin pääjohtajan paikalta vuonna 1993 ja siirtyi investointipankki Goldman Sachsin palvelukseen, jossa hän työskenteli seuraavat 13 vuotta. Hän jäi eläkkeelle vuonna 2016.
Corrigan kuoli Alzheimerin taudin aiheuttamiin komplikaatioihin vuonna 2022.
Suomen kirkot – Finlands kyrkor

Suomen kirkot – Finlands kyrkor on vuosina 1912, 1930 ja 1959–1998 julkaistu kirjasarja, joka esittelee suomalaisia kirkkoja. Se käsittää kaksi ruotsinkielistä ja 19 kaksikielistä osaa, joissa esitellään kunkin paikkakunnan entiset ja nykyiset kirkkorakennukset, hautausmaat, kellotapulit ja kirkkotarhat. Kirjat sisältävät tietoa rakennusten arkkitehtuurista, suunnittelusta, rakentamisesta ja korjauksista. Lisäksi esitellään kirkkojen kiinteä sisustus ja esineistö. Suomen 800 kirkosta sarjassa esitellään hieman yli 100. Sarjan esikuvana oli ruotsalainen "Sveriges kyrkor – konsthistorisk inventarium" -teos. 
Historia.
Ensimmäinen nimellä "Finlands kyrkor" julkaistu kirja perustuu 1870-luvulta käynnistyneiden Varsinais-Suomen kirkkojen inventointeihin. Vuonna 1912 ilmestynyt teos käsittelee Uudenkirkon ja Uudenkaupungin kirkkoja. Seuraavat inventoinnit tehtiin vasta kesällä 1929, ja toinen Laitilan kirkkoa käsitellyt kirja ilmestyi 1930. Vuoteen 1934 mennessä oli dokumentoitu kaikkiaan 21 kirkkoa. Valtionarkeologi C. A. Nordman ja Suomen Muinaismuistoyhdistyksen sihteeri Iikka Kronqvist esittivät avustajan palkkaamista julkaisutyötä varten, mutta ajatus toteutui vasta 1954, jolloin tehtävään valittiin Nordmanin tytär Tove Riska. Sarjan julkaiseminen aloitettiin jälleen vuonna 1959 valtion ja kirkkohallituksen rahoituksella. Suomen Muinaismuistoyhdistys vastasi julkaisemisesta vuoteen 1972, jonka jälkeen se siirtyi Museovirastolle. Sarjan julkaiseminen lopetettiin taloudellisista syistä vuonna 1998.
Kahden ensimmäisen osan kirjoittajia olivat K. K. Meinander, Juhani Rinne ja A. W. Rancken. Vuosina 1959–1972 sarjan päätoimittajana oli Tove Riska ja vuodesta 1990 lähtien Marja Terttu Knapas. Muita kirjoittajia olivat C. A. Nordman, Nils Cleve, Sigrid Nikula, C. J. Gardberg, Lars Pettersson ja Heikki Hyvönen. Sarjassa esiteltiin Turun tuomiorovastikunnan sekä Turunmaan, Perniön, Mynämäen, Hämeenlinnan, Iisalmen, Naantalin, Vehmaan, Loimaan, Limingan, Rauman, Siilinjärven ja Kemin rovastikuntien kirkkoja.
Viki

Rakuten Viki on suoratoistopalvelu, jonka omistaa japanilainen sähköisen kaupankäynnin yritys Rakuten. Nimi "Viki" on yhdistelmä sanoista "video" ja "Wiki".
San Mateossa sijaitseva yritys on perustettu vuonna 2007 hyödyntämään kasvavaa vaatimusta aasialaiselle sisällölle. Rakuten osti yrityksen vuonna 2013.
Viki on hyödyntänyt kasvavaa kiinnostusta korealaiseen sisältöön ja on tullut suosituksi itäaasialaisille televisio-ohjelmille ja elokuville. Palvelussa on yli ohjelmaa ja elokuvaa Koreasta, Japanista, Kiinasta ja Taiwanista.
Palvelussa on ilmaisia (mainosrahotteisia) ja maksullisia tasoja. Yrityksen mukaan sillä on 15 miljoonaa tilaajaa maailmanlaajuisesti (sisältäen mainosrahoitteisen ilmaistason) ja viisi miljoonaa käyttäjää Yhdysvalloissa.
Palvelu julkaisi toukokuussa 2020 Watch Party -toiminnon sosiaaliseen katseluun Chrome-selaimen laajennuksena. Toiminnolla eri ihmiset voivat olla yhteydessä toisiin katselun aikana. Verrattava toiminto on Netflix Party.
Viki palkittu vuonna 2011 Crunchies Awards -palkinnolla vuoden 2010 parhaana kansainvälisenä start-up yrityksenä.
Viki tuottaa myös itse televisiosarjoja. Ensimmäinen Vikin tuottama sarja oli vuoden 2016 "Dramaworld".
Kobo

Rakuten Kobo on kanadalainen yritys, joka myy sähkökirjoja, äänikirjoja ja lukulaitteita.
Yrityksen perusti vuonna 2009 kanadalainen kirjakauppojen ketju Indigo Books &amp; Music, joka halusi laajentaa digitaaliseen sisältöön ja aloitti Kobon itsenäisenä yrityksenä.
Rakuten osti yrityksen vuonna 2012.
Hirschaid

Hirschaid on kunta Bambergin piirikunnassa Baijerin osavaltiossa Saksassa. Sen pinta-ala on 41 neliökilometriä. Vuoden 2020 lopussa Hirschaidin väkiluku oli 12 457, ja se on siten väkiluvultaan piirikuntansa suurin kunta.
Bad Tölz-Wolfratshausenin piirikunta

Bad Tölz-Wolfratshausenin piirikunta () on piirikunta Ylä-Baijerin hallintoalueella Baijerin osavaltiossa Saksassa. Vuoden 2020 lopussa piirikunnassa oli 128 212 asukasta. Piirikunnan keskus on Bad Tölz. Väkiluvultaan suurin kaupunki on Geretsried.
Bad Tölz-Wolfratshausenin pinta-ala on 1 111 neliökilometriä, ja siihen kuuluu 21 kuntaa. Se rajautuu etelässä Itävaltaan ja piirikunnan halki virtaa Isar.
Ramses II (muusikko)

Rami Shikeben (taiteilijanimeltään Ramses II, s. 1. elokuuta 1991 Helsinki) on suomalainen Pop -artisti, joka on noussut tunnetuksi ”Villieläin”-nimisellä hitillään. Hän esiintyi muun muassa Suomen jääkiekkojoukkueen kultajuhlissa Tampereen MM-kisoissa toukokuussa 2022. Hän tunnustautuu jääkiekon suureksi ystäväksi itsekin. Ramses II on ollut yksi St. Rasta -yhtyeen solisteista.
”Villieläin” on Ramses II:n debyyttisingle. Se julkaistiin omakustanteena kesällä 2021, ja siitä tehtiin musiikkivideo saman vuoden syksyllä. Syyskuun lopussa se nousi ensimmäistä kertaa Spotifyn viraalilistalle ja alkoi levitä laajasti TikTokissa keväällä 2022. Spotifyssa ”Villieläin” nousi viraalilistan ykköseksi toukokuussa 2022 ja Top 100 -listan neljänneksi. Suomen virallisen singlelistan kärkeen kappale nousi viikolla 22/2022.
Debyyttisinglen jälkeen Ramses II on julkaissut kolme muutakin kappaletta: ”Tuhma” lokakuussa 2021, ”PE LA SU” huhtikuussa 2022 ja Löylyä lisää marraskuussa 2022 jossa on mukana myös suomalainen rap-duo JVG. Ramses II solmi levytyssopimuksen Kaiku Entertainment -levy-yhtiön kanssa toukokuussa 2022.
Lisäksi Shikebenillä on "Mies ja kitara" -projektista bändiksi kasvanut kokoonpano "Rami &amp; Rantojen miehet".
Shikeben syntyi Helsingissä egyptiläiselle isälle ja suomalaiselle äidille.
Aimo Tukiaisen puisto

Aimo Tukiaisen puisto () on Helsingin Lauttasaaren Vattuniemessä sijaitseva puisto, joka on nimetty kuvanveistäjä Aimo Tukiaisen mukaan. Puisto peruskorjattiin nykyiselleen vuosina 2016–2017. Puistossa on Krimin sodan aikainen suojeltu maavalli. Puiston itäpuolella sijaitsee HSK:n kotisatama.
Olavi Lahtela (liikenneneuvos)

Kaarlo Olavi Lahtela (22. toukokuuta 1928 Helsinki – 20. huhtikuuta 2018 Helsinki) oli suomalainen järjestö- ja yritysjohtaja ja yrittäjä, joka sai liikenneneuvoksen arvonimen.
Lahtelan äiti oli Saima Lahtela ja puoliso Heljä Marja Huittinen. Lahtela kävi kansa-, ammatti- ja keskikoulun ja suoritti vakuutustutkinnon. Hän toimi Fenno-Radion laiteasentajana 1943–1945, Siemensin puhelinasentajana 1945–1946, betoniraudoittajan apulaisena Imatran Voimassa 1949–1950 ja Veljekset Lampilan putkiasentajana 1950. Oman sementtikattotiilivalimon johtaja Lahtela oli 1950–1957, Nurmijärven Maansiirron toimitusjohtaja 1957–1972, Myymäläjakelun perustajaosakas ja toimitusjohtaja 1973–1980 sekä Klaukkalan Kuljetus -yhtiön perustaja ja toimitusjohtaja 1980–1986. Hän oli myös kuorma-autoliikennöitsijä omalla toiminimellä 1957–1970, Uudenmaan Kuljetus -yhtiön perustaja 1960, Kuljetusliike O. Lahtelan ja O. Tyyskän toimitusjohtaja 1968–1975 sekä Kuljetus Oy Hanhisen toimitusjohtaja 1977–1980. Henkivakuutusyhtiö Salaman aluetarkastajana Lahtela toimi 1955–1957 ja 1962–1964 sekä Klaukkalan Vesihuolto -yhtiön toimitusjohtajana 1966–1974 ja vuodesta 1978. Hän oli lisäksi maanviljelijä Nurmijärvellä vuodesta 1946. Lahtelan moniin luottamustoimiin kuuluivat Karja- ja Lihaliikennöitsijät -yhdistyksen puheenjohtajuus ja Suomen Kuorma-autoliiton varapuheenjohtajuus. Hän toimi myös Klaukkalan Metsäkylän vapaaehtoisen palokunnan palopäällikkönä 1953–1965. Vuonna 1981 liikenneneuvoksen arvonimen saanut Lahtela oli sotilasarvoltaan reservin luutnantti (1956). Nurmijärvellä hän osallistui kunnallispolitiikkaan Suomen Keskustan edustajana.
Pyhän Pietarin istuimen personaaliordinariaatti

Pyhän Pietarin istuimen personaaliordinariaatti on katolinen hiippakunta Yhdysvalloissa. Se on katolisen kirkon sisällä toimiva erillinen rakenne entisille anglikaanisen kirkon jäsenille, jotka haluavat säilyttää osan aiemmista traditioistaan ja käytänteistään.
Historia.
Vuonna 2009 paavi Benedictus XVI päätti vastata sellaisten anglikaanien pyyntöihin, jotka halusivat liittyä katolisen kirkon yhteyteen samalla säilyttäen osan anglikaanisesta traditiosta. Jo 30 vuotta aiemmin oli suuri joukko anglikaanisia pastoreita ja maallikoita liittynyt katoliseen kirkkoon anglikaanien hyväksyttyä naispappeuden. Tällöin ainakin Yhdysvalloissa perustettiin ns. Anglican Use-seurakuntia, joissa tavat ja liturgian muodot säilyttivät anglikaanisia piirteitä siinä määrin, kuin ne sopivat yhteen katolisen opin kanssa. Nyt tarkoituksena oli kuitenkin muodostaa erillinen personaaliordinariaatti, joka olisi hiippakunnan kaltainen, mutta ylittäisi tavalliset hiippakuntarajat. Sen tarkoitukseksi ajateltiin katoliseen oppiin sopivien anglikaanisten traditioiden ja liturgisten muotojen säilyttäminen, ja se mahdollistaisi myös naimisissa olevien entisten anglikaanipastorien vihkimisen katolisiksi papeiksi. Uskonopin kongregaation prefekti kardinaali William Levada kuitenkin korosti, ettei tämä millään tavoin ennakoi muutosta katolisen kirkon selibaattikäytäntöön, vaan selibaatti on edelleen sen latinalaisessa riituksessa normi, johon on ennenkin harvoissa erityistapauksissa tehty poikkeuksia. Naimisissa olevien vihkiminen papeiksi edes personaaliordinariaatin kautta ei ollut tarkoitettu pysyväksi ratkaisuksi, vaan perustamisvaiheen jälkeen papeiksi vihittävien tuli jälleen pääsääntöisesti olla naimattomia.
15. tammikuuta 2011 perustettiin ensimmäinen tällainen ordinariaatti Isoon-Britanniaan nimellä Walsinghamin Neitsyt Marian personaaliordinariaatti. 1. tammikuuta 2012 paavi Benedictus XVI perusti vastaavan rakenteen Yhdysvaltoihin. Sen alueeksi tuli koko Yhdysvallat ja nimeksi Pyhän Pietarin istuimen personaaliordinariaatti. Sen johtoon paavi nimitti entisen episkopaalisen piispan Jeffrey N. Steensonin. Ordinariaattia perustettaessa siihen oli liittymässä useampia episkopaalisia ja anglikaanisia seurakuntia, ryhmiä sekä yksittäisiä henkilöitä. Yli 100 entisen anglikaanipastorin kerrottiin jo pyytäneen katolista pappisvihkimystä, tosin ei mainittu moniko juuri tähän ordinariaattiin. Lisäksi ainakin 1400 henkeä 22 eri yhteisöstä oli ilmoittautunut ordinariaatin jäseniksi.
Vuoden 2012 aikana ordinariaattiin liittyi 12 seurakuntaa, 23 pappia ja 2550 jäsentä.
Organisaatio ja jäsenmäärä.
Vuonna 2019 ordinariaattiin kuului 42 seurakuntaa, joissa oli yhteensä 6040 jäsentä. Pappeja oli 74.
Kanagliflotsiini

Kanagliflotsiini (C24H25SO5F) on glykosidijohdannaisiin kuuluva orgaaninen yhdiste. Yhdistettä käytetään lääketieteessä aikuistyypin diabeteksen hoitoon. Kanagliflotsiini kuuluu WHO:n keskeisimpien lääkeaineiden luetteloon.
Ominaisuudet ja käyttö.
Kanagliflotsiinin vaikutukset perustuvat siihen, että se estää natriumin- ja glukoosinkuljettajaproteiini 2:n toimintaa. Tämän seurauksena glukoosin takaisinimeytyminen munuaisissa estyy ja glukoosin eritys virtsaan kasvaa. Tämän aiheuttaa veren glukoosipitoisuuden pienenemisen. Empagliflotsiinin on myös havaittu vähentävän sydämen vajaatoimintaa ja sydäntapahtumia. Myös munuaisten toiminta paranee. Lääkeainetta käytetään aikuistyypin diabeteksen hoitoon ja sitä voidaan käyttää yhdessä insuliinin, metformiinin ja pioglitatsonin kanssa. Yhdiste annostellaan tablettina.
Haittavaikutukset.
Kanagliflotsiinin tavanomaisia haittavaikutuksia ovat sukupuolielinten sieni-infektiot, virtsatietulehdukset ja tihentynyt virtsaamistarve. Yhdessä muiden diabeteslääkkeiden kanssa yhdiste voi aiheuttaa verensokeritason laskemista liian alhaiseksi eli hypoglykemiaa. Kanagliflotsiini voi aiheuttaa luunmurtumariskin lisääntymistä.
Valmistus.
Kanagliflotsiinin valmistuksen ensimmäisessä vaiheessa 5-bromi-, tai 5-jodi-2-metyylibentsoehaposta tehdään happokloridi, joka reagoi 2-(4-fluorifenyyli)tiofeenin kanssa. Seuraava vaihe on reaktio reaktio suojatun glukonolaktonin tai glukoosista muodostetun suojatun ja bromatun yhdisteen kanssa. Viimeinen vaihe on suojaryhmien poisto.
1001 edes kerran eläessään

1001 edes kerran eläessään () on hakuteosten kirjasarja, joissa käsitellään laajasti populaarikulttuurin eri aloja ja muita aiheita. 1001 edes kerran eläessään -kirjoja julkaisee lontoolaisen Quarto Group -kustantamon alamerkki Quintessence Editions. Sarjan ensimmäinen teos oli "1001 elokuvaa jotka jokaisen on nähtävä edes kerran eläessään". Teoksia on julkaistu 28, ja niitä on käännetty 30 kielelle.
Katšan lentotukikohta

Katšan lentotukikohta (, ) eli Katšan sotilaslentokenttä (, ) on Ukrainalle kuuluvalla Krimin niemimaalla, Katšan kaupunkityyppisen taajaman kyljessä, kaksi kilometriä taajamasta itään sijaitseva sotilastukikohta. Katšan lentotukikohta on linnuntietä noin 18 kilometriä Sevastopolista pohjoiseen. Vuodesta 2014 se on ollut osa Venäjän miehittämää Krimin niemimaata.
Katšan lentotukikohdassa toimi loppuvuonna 2021 Venäjän Mustanmeren laivastoon kuuluva 318. sekalentorykmentti (318 OSAP, joukko-osasto 49311) sekä laivaston 25. sukellusvenetorjunnan helikopterirykmentti (25 OKPVP). 318 OSAP:n lentokonekalustoa ovat Berijev Be-12 -amfibiolentokone sukellusvenetorjuntaan ja merivalvontaan, Antonov An-26 -kuljetuslentokone, Tupolev Tu-134A -lentokone, minkä lisäksi siihen kuului Forpost- drooneja käyttävä lentue. Helikopterirykmentin kalustoon kuului Kamov Ka-27 ja Kamov Ka-29 -helikoptereita, kaksi Kamov Ka-31R tiedustelu- ja valvontakopteria, sekä Mi-8 helikoptereita.
Cymdeithas yr Iaith Gymraeg

Cymdeithas yr Iaith Gymraeg (, ’kymrin kielen seura’) on walesiläinen kymrin kielen asemaa edistämään pyrkivä yhdistys.
Cymdeithas yr Iaith Gymraeg perustettiin vuonna 1962 Etelä-Walesin Pontarddulaisissa Plaid Cymru -puolueen kesäkoulussa. Perustamista innoitti osittain Saunders Lewisin BBC Wales -radiokanavalla saman vuoden heinäkuussa pitämä luento nimeltä "Tynged yr iaith" (’kielen kohtalo’). Lewis oli kehottanut kuulijoita ”tekemään mahdottomaksi sen, että paikallis- tai keskuhallinnollisia asioita voisi hoitaa ilman kymrin kieltä.” Yhdistys järjesti ensimmäisen mielenosoituksensa Aberystwythissä helmikuussa 1963: se yritti saada paikalliset viranomaiset antamaan asiakirjoja kymriksi. Mielenosoittajat kiinnittivät rakennuksiin julisteita ja pysäyttivät liikenteen Trefechan-sillalla. Tavoitteena oli tulla pidätetyksi ja vaatia oikeudenkäyntiä kymriksi. Yhdistyksen jäsenet vaativat kymriä käytettävän myös postilaitoksessa, ajokorteissa, syntymätodistuksissa ja tienviitoissa.
Yhdistys on aktivismissaan suosinut suoraa toimintaa, mikä on johtanut useisiin oikeusjuttuihin ja vankilatuomioihin.
Yhdistys laskee toiminnallaan saavuttamiinsa muutoksiin kaksikieliset tienviitat, kymrinkielisen televisiokanava S4C:n perustamisen, vuoden 1993 kymrin kielilain, vuoden 2011 kieliasetuksen ja kymrinkielisen korkeakouluopetuksen edistämisen.
Yhdistyksen puheenjohtajan vuodesta 2020 lähtien on toiminut Mabli Siriol.
Ajdovščina

Ajdovščina on kaupunki Slovenian Länsi-Slovenian Goriškan tilastollisella alueella, Primorskan perinteisellä alueella. Kaupungissa asuu seitsemän neliökilometrin alueella 6 922 asukasta. Kaupunki on Ajdovščinan kunnan keskuspaikka.
Domžale

Domžale on kaupunki Slovenian Gorenjskan perinteisellä alueella ja Osrednjeslovenskan tilastollisella alueella. Kaupungissa asuu 13 102 asukasta. Väestötiheys on 2 550 asukasta neliökilometrillä pienen pinta-alan vuoksi, joka on vain 5,2 neliökilometriä.
Jesenice

Jesenice on kaupunki Slovenian Gorenjskan tilastollisella alueella, joka kuuluu Länsi-Sloveniaan. Kaupunki on Itävallan rajalla ja se on Jesenicen kunnan keskuspaikka. Kaupungissa oli vuonna 2021 13 503 asukasta ja sen pinta-ala on 8,5 neliökilometriä, joten kaupungin väestötiheys on 1 589 asukasta neliökilometrillä.
SS Bremen

S/S Bremen oli saksalaisen Norddeutscher Lloydin linjalaiva. Se rakennettiin Deutsche Schiff- und Maschinenbaun telakalla Bremenissä ja laskettiin vesille vuonna 1928.
Tietoa laivasta.
Tekniset tiedot.
Alus oli 286 metriä pitkä ja 31 metriä leveä ja sen uppouma oli 51 656 tonnia. Aluksen pääkoneina oli neljä höyryturbiinia, jotka pyörittivät neljää potkuria.
Matkustajatilat.
Matkustajapaikkoja laivalla oli:
Palvelus.
Alus lähti 16. heinäkuuta 1929 neitsytmatkalleen Bremerhavenista New Yorkiin. "Bremen" teki uransa aikana useita risteilyjä ja oli pitkään suurin alus, joka käytti Panaman ja Suezin kanavia.
Elokuussa 1939 "Bremenin" ollessa matkalla New Yorkiin kaikille saksalaisille kauppa-aluksille annettiin määräys palata saksalaisiin satamiin. Aluksen kapteeni päätti viedä kyydissä olevat matkustajat perille. 1. syyskuuta alus lähti New Yorkista ja kapteeni päätti suunnata Murmanskiin brittiläisten sukellusveneiden ja risteilijöiden välttämiseksi. Alus saapui Bremerhaveniin lopulta 13. joulukuuta 1939.
Vuonna 1940 alus siirrettiin Hampuriin muutettavaksi joukkojenkuljetusalukseksi Britteinsaarille suunniteltua maihinnousua varten. Kun operaatio ei toteutunut, alus palautettiin takaisin Bremerhaveniin.
"Bremen" syttyi tuleen tuhopolton seurauksena 16. maaliskuuta 1941. Tulipalon jälkeen alus romutettiin osittain ja vuonna 1946 jäljellä ollut osa hylkyä hinattiin Weser-joen varrelle ja tuhottiin.
Kobarid

Kobarid () on kaupunki Sloveniassa, joka kuuluu Goriškan tilastolliseen alueseen, Länsi-Sloveniaan. Se kuuluu myös Primorskan perinteiseen alueeseen. Kaupungissa asuu 1 061 asukasta 4,6 neliökilometrillä. Kaupunki on Kobaridin kunnan keskuspaikka. Ulkomaalaisten osuus asukkaista on 2,6 %. Alueella käytiin Caporetton taistelu. Kaupunki on Italian rajan lähellä.